ג'ירו ד'איטליה 2018

ג'ירו ד'איטליה 2018 הוא התחרות ה-101 של מרוץ האופניים ג'ירו ד'איטליה, אחד ממרוצי האופניים המכונים "גרנד טורס". המרוץ יצא לראשונה מגבולות אירופה והוזנק בירושלים ב-4 במאי 2018, בקטע של מרוץ נגד השעון, למרחק של 9.7 ק"מ והמשיך בשני קטעים נוספים בישראל. לאחר יום מנוחה, עבר המרוץ לאדמת איטליה ל-18 קטעים נוספים והסתיים ברומא, בירת איטליה, ב-27 במאי 2018. מנצח המרוץ הוא כריסטופר פרום מקבוצת סקיי. המרחק המצטבר שהיה על מסיימי המרוץ לעבור הוא 3,572.4 ק"מ.

קטעי מרוץ

דירוג כללי

סקירה והכנות
בחודש יולי 2017 פורסם כי שלושת הימים הראשונים של המירוץ יתקיימו בישראל לאחר שישראל גברה על מדינות אחרות בהן צ'כיה ופולין שביקשו לארח את התחרות זוהי למעשה הפעם הראשונה שהמירוץ התקיים מחוץ לאירופה. למימון האירוע בישראל תרם המיליארדר הישראלי-קנדי סילבן אדמס כ-70 מיליון שקל מתוך כ-120 מיליון שנדרשו לקיומו. במימון האירוע השתתף גם משרד התיירות.

עיתון הספורט האיטלקי "לה גזטה דלו ספורט" היה נותן החסות המסחרית הראשי במרוץ האופניים

החלק הראשון במסלול בירושלים, הוקדש לזכרו של רוכב האופניים הנודע וחסיד אומות העולם ג'ינו בָּרטָלי, שהבריח בשלדת האופניים שעליהם רכב, מסמכים מזויפים שסייעו להצלת יהודים. המסלול בירושלים עבר בחלקה המערבי של העיר. עם פרסום מסלולי המירוץ, פרסמו מארגניו כי הוא יוזנק מ"מערב ירושלים". בלחץ ממשלת ישראל שונה הכיתוב לירושלים. שגרירת הרשות הפלסטינית ברומא הביעה כעס על תמונה שהועלתה לטוויטר בה נראה הרוכב הספרדי הידוע אלברטו קונטדור עם ראש העיר ניר ברקת בעיר העתיקה, ועל סרטון בפייסבוק של הג'ירו בו נראו הכותל המערבי ואתרים אחרים בתוך העיר העתיקה. על פי החלטה התבצע המירוץ בגבולות הקו הירוק של ישראל.

על פי הערכות, למעלה מ-200 אלף איש עמדו בצדי הדרכים במהלך שלושת ימי הג'ירו בישראל.

קבוצות משתתפות
במרוץ משתתפות 22 קבוצות.

קבוצות World Tour
AG2R La Mondiale, צרפת 
אסטנה, קזחסטן
בחריין מרידה, בחריין 
BMC Racing Team ׁׁׁׁׁׁׁׁׁׁׁׁׁׁׁׁׁׁׁׁׁׁׁׁׁׁׁׁׁׁׁׁׁׁׁׁׁׁׁ, ארצות הברית 
בורה–הנסגרוהה, גרמניה 
דיימנשן דאטה, דרום אפריקה 
EF Education First-Drapac, ארצות הברית 
FDJ, צרפת 
Katusha-Alpecin, שווייץ 
Lotto NL-Jumbo, הולנד 
לוטו–סודאל, בלגיה 
מיצ'לטון - סקוט, אוסטרליה 
מוביסטאר, ספרד 
קוויק סטפ פלורס, בלגיה
קבוצת סקיי, בריטניה הגדולה
סאנווב, גרמניה 
טרק-סגפרדו, ארצות הברית 
יו. איי. אי. אמירטס, איחוד האמירויות הערביות

קבוצות קונטיננטל-פרו
Androni Giocattoli-Sidermec, איטליה 
Bardiani CSF, איטליה 
Israel Cycling Academy, ישראל
Wilier Triestina-Selle Italia, איטליה

קישורים חיצוניים

 
 הג'ירו ד'איטליה בישראל , האתר הרשמי המוקדש לשלושת ימי המרוץ בישראל
  בן מיטלמן ורן מרגליות, מתכוננים לג'ירו ד'איטליה , בפודקאסט "עושים ספורט-קאסט", 4 באפריל 2018

הערות שוליים

ג'ירו ד'איטליה
תחרויות ספורט בין-לאומיות בישראל
2018 בישראל: ספורט
ישראל: אופניים
2018 בספורט
2018 באיטליה